போரசீன்

போரசீன் (Borazine)என்பது (BH)3(NH)3  என்ற வேதி வாய்பாடு உடைய கனிமச் சேர்மம். இந்த வளையச்சேர்மத்தில், மூன்று BH அலகுகள் மற்றும் மூன்று NH அலகுகள் மாறி மாறி அமைந்துள்ளன. இது பென்சீனுடன் ஒத்த எலக்ட்ரான் எண்ணிக்கை மற்றும் சமகட்டமைப்பைக் கொண்டுள்ளது. பென்சீன் போன்றே போரசீனும் ஒரு நிறமற்ற திரவமாகும். இதனால், போரசீன் சில நேரங்களில் "கனிம பென்சீன்" என்றும் குறிப்பிடப்படுகிறது.

 தொகுப்பு 
ஆல்பிரட்சுடோக் (Alfred Stock) மற்றும் ஐரிச் போலந்து (Erich Pohland) என்ற வேதியியளாலாளர்களால் 1926 ஆம் ஆண்டு அம்மோனியா மற்றும் டைபோரேன் உடன் இணைத்து ஏற்படுத்திய வினைமாற்றத்தின் வழி  இச்சேர்மம் கண்டறியப்பட்டது.

1:2 என்ற விகிதத்தில் 250-300 °C வெப்பநிலையில் டைபோரேன் மற்றும் அம்மோனியாவில் இருந்து 50% போரசீன் தொகுக்கப்படுகிறது.

:3 B2H6 + 6 NH3 → 2 B3H6N3 + 12 H2

இலித்தியம் போரோஐதரேட்டு மற்றும் அம்மோனியம் குளோரைடு இவற்றிலிருந்தும் போரசீன் பெறப்படுகிறது.

 3 LiBH4 + 3 NH4Cl → B3H6N3 + 3 LiCl + 9 H2

இரண்டு படி செயல்முறையில், முதல் படியில் போரான் டிரைகுளோரைடு, டிரைகுளோரோபென்சீனாக மாற்றப்படுகிறது.

:3 BCl3 + 3 NH4Cl → Cl3B3H3N3 + 9 HCl

இந்த B-Cl பிணைப்புகள் பின்னர் B-H பிணைப்புகளாக மாற்றப்படுகிறது.

:2 Cl3B3H3N3 + 6 NaBH4 → 2 B3H6N3 + 3 B2H6 + 6 NaCl
 பண்புகள் 

போரசீன் நறுமண வாசனை கொண்ட நிறமற்ற திரவம் . நீரில் நீராப்பகுப்படைந்து போரிக் அமிலம், அம்மோனியா, ஐதரசனாக மாறுகிறது. போரசீனின், ஒரு நிலையான வெப்ப அடக்கம் மாற்றம் உருவாக்கம் (standard enthalpy change of formation) ΔHf , -531 kJ/mol, வெப்பநிலையில் மிகவும் நிலையானது.

 அமைப்பு மற்றும் பிணைப்பு 

போரசீன், பென்சீனுடன் சமகட்டமைப்பைக் கொண்டுள்ளது. இங்கு ஆறு B-N பிணைப்புகளின் நீளம் 1.436 Å. பென்சீனில் கார்பன்–கார்பன் பிணைப்புகளின்  குறுகிய நீளம் 1.397 Å. போரான்–நைட்ரசன் ஒற்றை பிணைப்பு நீளம் 0.151 nm மற்றும் போரான்–நைட்ரசன் இரட்டை பிணைப்பு நீளம் 0.131 nm  இவை இரண்டிற்கும் இடையே போரான்-நைட்ரசன் பிணைப்பு நீளம் உள்ளது . நைட்ரசனின் தனித்த-ஜோடிஇலக்ட்ரான்களின் பகுதியளவு உள்ளடங்காத்தன்மையே இதற்கு காரணமாக கூறப்படுகிறது.

பெளலிங் அளவில் ஒப்பிடும்போது போரானின் இலத்திரன்இழுதிறன்(2.04), நைட்ரசன் (3.04) மற்றும் போரான் அணுவின் இலத்திரான் குறைபாடு, நைட்ரசனின் தனித்த ஐோடி இலத்திரான்கள் இவைகளினால் போரசீன் மாற்று உடனிசைவுக் கட்டமைப்புளைக் கொண்டுள்ளது.

மையம்|600x600px

போரான் ஒரு லூயிஸ் அமிலமாகும் மற்றும் நைட்ரசன் ஒரு லூயிஸ் காரம்.

 வினைகள் 

பென்சீனுடன் ஒப்பிடுகைகளில் போரசீன் அதிக வினைத்திறன் உடையது. ஐதரசன் குளோரைடு உடன் கூட்டுப்பொருளைத் தருகிறது. ஆனால், ஐதரசன் குளோரைடு உடன் பென்சீன் வினைபுரிவதில்லை.

வலது|thumb|Polyborazylene (பாலிபோரோசைலீன்)

:B3N3H6 + 3 HCl → B3N3H9Cl3

 போரசீன், ஐதரசன் குளோரைடு உடனான சேர்க்கை வினை

:B3N3H9Cl3 + NaBH4 → (BH4N)3

 சோடியம் போரோஐதரைடு உடனான குறைப்பு வினை.

 தொடர்புடைய சேர்மங்கள் 

கார்போரசீன் மற்றொரு ஆறு உறுப்புகளைக் வளையத்தில் கொண்டுள்ள அரோமேடிக் சேர்மம். இதில் இரண்டு கார்பன் அணுக்கள், இரண்டு நைட்ரசன் அணுக்கள் மற்றும் இரண்டு போரான் அணுக்கள் எதிரெதிர் ஜோடிகளாக உள்ளன.Srivastava, Ambrish Kumar, and Neeraj Misra.

 மேலும் காண்க 
 அசாபோரேன்
 1,2-டைஐதரோ-1.2-அசோபோரேன் (1,2-Dihydro-1,2-azaborine) — ஒரு அரோமேடிக் வேதியியல் சேர்மம். இதன் பண்புகள் பென்சீன் மற்றும் போரசீன் இவற்றிற்கு இடைபட்டதாக உள்ளது.

 மேற்கோள்கள் 






 வெளி இணைப்புகள் 

பகுப்பு:நைதரசன் பல்லினவளையங்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:போரான் பல்லின வளையங்கள்
பகுப்பு:போரான்-நைட்ரசன் சேர்மங்கள்